Wilhelm Keitel

**Wilhelm Bodewin Johann Gustav Keitel** (22 September 1882 – 16 Oktober 1946) ialah seorang Generalfeldmarschall (*[[Fil Marsyal]]*) Jerman. Selaku Panglima Markas Besar Angkatan Tentera (Oberkommando der Wehrmacht atau OKW) dan Menteri Perang de facto Adolf Hitler, beliau adalah salah seorang dari 12 Jeneral yang dinaikkan pangkat dalam Upacara Fil Marsyal 1940 dan merupakan pegawai kanan ke-2 dalam senioriti Tentera Darat Jerman. Beliau adalah pegawai staf yang berkelayakan namun ketaatannya yang membuta tuli kepada Hitler dan ketidakmampuannya untuk mempersoalkan perintah-perintah Hitler telah menimbulkan kesan buruk terhadap keberkesanan operasi Staf Am. Penindasan Keitel keatas para jeneral lain yang mempersoalkan keputusan Hitler telah menyebabkan kerosakan dalam proses komunikasi dan proses membuat keputusan oleh Staf Am.

Kesetiaan penuh dan persetujuan tetapnya terhadap rancangan-rancangan Hitler menyebabkan beliau mendapat kepercayaan Führer dan kebencian dari Staf Am, namun beliau tidak melakukan apa-apa untuk menegakkan kuasa tongkat Marsyalnya, lantaran itu Keitel digelar oleh pegawai-pegawai lain dengan nama *Lakaitel* (dari perkataan *Lakai* bermaksud "pak turut" atau "pembodek" yang digabungkan dengan namanya). Kerja-kerja sebenar OKW telah dilaksanakan oleh timbalannya iaitu Jeneral Alfred Jodl. Selepas perang, beliau telah diadili oleh Perbicaraan Nuremberg dan dijatuhi hukuman gantung sampai mati kerana melakukan jenayah perang. Beliau merupakan pegawai kedua tertinggi yang dibicarakan di Nuremberg selepas *[[Reichsmarschall]]* Hermann Goering.

## Tarikh kenaikkan pangkat
* *[[Fähnrich]]* - 8 Februari 1899
* *[[Leutnant]]* - 18 Ogos 1902
* *[[Oberleutnant]]* - 18 Ogos 1910
* *[[Hauptmann]]* - 8 Oktober 1914
* *[[Major]]* - 1 Jun 1923
* *[[Oberstleutnant]]* - 1 Februari 1929
* *[[Oberst]]* - 1 Oktober 1931
* *[[Generalmajor]]* - 1 April 1934
* *[[Generalleutnant]]* - 1 Januari 1936
* *[[General der Artillerie]]* - 1 Ogos 1937
* *[[Generaloberst]]* - 1 November 1938
* *[[Generalfeldmarschall]]* - 19 Julai 1940

## Anugerah kebesaran
* Iron Cross (1914) Kelas 1 dan Kelas 2
* Pingat Kepujian Perang Brunswick Kelas 1 dan Kelas 2 berserta Lencana "Bewährung" ("Reliabiliti")
* Darjah Henry the Lion Duke Brunswick Kelas 4
* Salib Hanseatic Bremen
* Salib Hanseatic Hamburg
* Pingat Friedrich August Grand Duke Oldenburg Kelas 1 dan Kelas 2 berserta Lencana "Vor Dem Feinde" ("Dalam Menghadapi Musuh")
* Medal Keberanian Grand Duke Hesse
* Pingat Kesatria Kelas 2 Darjah Kerabat Duke Saxon-Ernestine berserta Pedang
* Pingat Kepujian Tentera Austria-Hungary Kelas 3 berserta Bintang Perang
* Lencana Cedera warna Hitam: 1918
* Pingat Kesatria Darjah Kerabat Diraja Hohenzollern berserta Pedang
* Pingat Kehormatan Pejuang (1934)
* Pingat Khidmat Lama Angkatan Tentera Kelas 4 hingga Kelas 1
* Medal Peringatan Anschluss 13 Mac 1938
* Medal Peringatan Sudetenland berserta Bar Istana Prague
* Medal Peringatan Memel
* Lencana Emas Kehormat Parti Nazi: 20 April 1939
* Pingat Semat Iron Cross (1939) Kelas 1 dan 2: 30 September 1939
* Knight Cross of the Iron Cross: 30 September 1939
* Darjah Michael the Brave Romania Kelas 3 hingga Kelas 1: 14 Oktober 1941
* Pingat Utama Darjah Kebebasan Finland berserta Pedang: 25 Mac 1942
* Pingat Utama Darjah Tentera Savoy Itali: 4 April 1942
* Pingat Utama Darjah Bunga Ros Putih Finland berserta Pedang dan Bintang
* Lencana Cedera 20 Julai 1944 warna Hitam: 2 September 1944

## Lihat juga
Fil Marsyal dan Laksamana Besar Jerman
* Hermann Goering (kemudian Marsyal Empayar)
* Werner von Blomberg
* Gerd von Rundstedt
* Erich Raeder
* Fedor von Bock
* Wilhelm Ritter von Leeb
* Walther von Brauchitsch
* Walther von Reichenau
* Erwin von Witzleben
* Gunther von Kluge
* Albert Kesselring
* Hugo Sperrle
* Wilhelm List
* Erhard Milch
* Eduard Freiherr von Bohm-Ermolli
* Erwin Rommel
* Georg von Kuchler
* Erich von Manstein
* Friedrich Paulus
* Ernst Busch
* Ewald von Kleist
* Maximilian Freiherr von Weichs
* Karl Donitz
* Wolfram Freiherr von Richthofen
* Walter Model
* Ferdinand Schorner
* Robert Ritter von Greim
* Plot 20 Julai

## Bibliografi
* Michael Burleigh, *Moral Combat*, HarperPress, 2010, London, UK, ISBN 978-0-00-719576-3
* Alan Clark, *Barbarossa*, Perennial, 2002. ISBN 0-688-04268-6
* Trumbull Higgins, *Hitler and Russia*. The Macmillan Company, 1966.
* Guido Knopp, *Hitlers Krieger*. Goldmann Verlag, 2000. ISBN 3-442-15045-0
* Douglas Brinkle and Michael E. Haskey, *The World War II Desk Reference*. Grand Central Press, 2004.
* Donald L. Miller, *The Story of World War II*. Simon & Schuster, 2006. ISBN 0-7432-2718-2.
* Gene Mueller, *The Forgotten Field Marshal: Wilhelm Keitel*. Moore Publ., 1979.
* Paul Carell, *Scorched Earth*. Schiffer Military History, 1994. ISBN 0-88740-598-3

## Pautan luar